
ΕΦΗΜΕΡΙΕ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
10 ΙΟΥΝΙΟΥ 1987 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

526 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση στην περιοχή της Κοινότητας Πηγών 
του Νομού Άρτας για τη δημιουργία εργοταξιακών εγκαταστά¬ 
σεων και την εξασφάλιση περιοχών απόρριψης προϊόντων εκσκα¬ 
φής του έργου Υ.Η.Ε. Συκιάς. 1 

Αναγκαστική απαλλοτρίωση έκτασης για την κατασκευή της Γραμ- 
μής Μεταφοράς 150 ΚΥ «ΣΥΣΤΗΜΑΤΟΣ (ΛΑΡΙΣΑΣ II- 
ΣΦΗΚΙΑΣ) Υ/Σ ΠΛΑΤΑΜΩΝΑ» και σύσταση δουλείας εναέ¬ 
ριας διέλευσης της υπόψη Γραμμής Μεταφοράς. 2 

Αναγκαστική απαλλοτρίωση εκτάσεων για τις ανάγκες κατασκευής 
του ΥΗΕ Τεμένους και συγκεκριμένα για την κατασκευή των έρ¬ 
γων που προβλέπονται από τις συμβάσεις ΤΕΗ-1 και ΤΕΗ-2. . 3 

Απαλλοτρίωση ιδιοκτησίας Αριστα για κατασκευή γεώτρησης. . . 4 

Δημοσίευση περίληψης της υπ’ αριθ. 30/1987 απόφασης του Δ.Σ. 
της Δ.Ε.Υ.Α.Κ. για αναγκαστική απαλλοτρίωση τμήματος οικο¬ 
πέδου στο Ο.Τ. 221 Καστοριάς. 5 


ΑΝΑΚΟΙΝΩΣΕΙΣ 

Παρακατάθεση αποζημίωσης για απαλλοτρίωση ακινήτων για την 
κατασκευή της Ε.Ο. Θεσ/νϊκης - Σερρών (τμήμα Δερβένι - Ξυ- 


λούπολη - Διασταύρωση Ριζιανά). 6 

Ειδοποίηση της γενόμενης παρακατάθεσης αποζημιώσεως λόγω 
αναγκαστικής απαλλοτριώσεως ακινήτου, που βρίσκεται στην 
πόλη της Κοζάνης. 7 


ΠΟΛΕΟΔΟΜΙΑ 

ΑΠΟΦΑΣΕΙΣ 

Παράταση αναστολής οικοδομικών αδειών σε τμήμα του Ο.Τ. 749 


του ρυμοτομικού σχεδίου Ν. Λιοσίων. 8 

Τροποποίηση του ρυμοτομικού σχεδίου Ν. Λιοσίων σε τμήματα των 
Ο.Τ. 533, 534, 539 και 540. 9 

Αναστολή χορήγησης οικοδομικών αδειών στα Ο'Γ 1853 και 1854 
του ρυμοτομικού σχεδίου «ΠΕΡΙΣΤΕΡΙΟΥ».10 

Χαρακτηρισμός χώρου για την ανέγερση Παιδικού Σταθμού» στο Ν. 
Σερρών. 11 

ΑΝΑΚΟΙΝΩΣΕΙΣ 


Παρακατάθεση αποζημίωσης ακινήτων που έχουν ρυμοτομηθεί με 
το εγκριμένο ρυμοτομικό σχέδιο του Δήμου Αιγάλεω για τη διεύ¬ 
ρυνση της Ιεράς οδού από τον Κηφισό μέχρι Αβέρωφ - Μυστρά, 
σύμφωνα με τις ενδείξεις της πράξης αναλογισμού 161/72. . 12 

Παρακατάθεση αποζημίωσης, για ρυμοτομούμενο κτίσμα συνολι¬ 
κού όγκου 132,07μ > 3 που βρίσκεται επί της οδού Εμ. Παπά 76 
και είναι ιδιοκτησία του Απόστολου Χωματίδη, στο Δήμο Σερ¬ 
ρών. 13 

Ειδοποίηση παρακατάθεσης αποζημίωσης λόγω αναγκαστικής 
προσκύρωσης στο Δομοκό. 14 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ, Β. 632/839 (1) 

Αναγκαστική απαλλοτρίωση στην περιοχή της Κοινότητας Πηγών του 

Νομού “Αρτας για τη δημιουργία εργοταξιακών εγκαταστάσεων και 

την εξασφάλιση περιοχών απόρριψης προϊόντων εκσκαφής του έργου 

Υ.Η.Ε. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του Ν. Δ/τος 791/71 «περί αναγκαστικών απαλλο¬ 
τριώσεων», σε συνδυασμό με τις διατάξεις του Β. Δ/τος 139/1971 
«περί της αρμοδιότητος των Νομαρχών προς κήρυξιν αναγκαστικών τι- 
νών απαλλοτριώσεων». 

2. Τις διατάξεις της παρ. 2 του άρθρου 4 του Νόμου 1468/1950 
«περί ιδρύσεως Δημοσίας Επιχειρήσεως Ηλεκτρισμού», όπως έχει τρο¬ 
ποποιηθεί και συμπληρωθεί μεταγενέστερα, με τον Α.Ν. 1672/1951, 
που κυρώθηκε με το Νόμο 2113/1952. 

3. Τις διατάξεις του άρθρου 9 του Α.Ν. 1566/[950 «περί κυρώσεως 
της μετά του οίκου «ΕΒΑ.σΟΟ» συναφθείσης την 20ήν Ιουλίου 1950 
συμβάσεως κ.λπ.», όπως έχουν κυρωθεί, τροποποιηθεί και συμπληρω¬ 
θεί με το Νόμο 1633/19υ1. 

4. Την απόφαση του Διοικητικού Συμβουλίου της Δημοσίας Επιχει- 
ρήσεως Ηλεκτρισμού με αριθμ. (2) 4 (Συνεδρίασή του με αριθμ. 
1/7.1.87), αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για τις ανάγκες κατασκευής του ΥΗΕ Συκιάς 
και συγκεκριμένα για τη δημιουργία των απαιτούμενων εργαταξιακών 
εγκαταστάσεων και την εξασφάλιση των απαιτούμενων περιοχών απόρ¬ 
ριψης προϊόντων εκσκαφής, έκτασης συνολικού εμβαδού 125.515 Μ2 
με τα συστατικά και παραρτήματά τους, που βρίσκονται στη διοικητική 
περιφέρεια της Κοινότητας Πηγών του Νομού’Αρτας και εικονίζονται 
με κλίμακα 1:2000 και με το στοιχείο Α στο με αριθμό 622-06-90/ 
9.12.86 απλό διάγραμμα οριζοντιογραφίας που έχει συντάξει ο Κλάδος 
Μελετών Δ.Α.Υ.Ε. της Δ.Ε.Η. και έχει θεωρήσει ο διευθυντής του 
Υπουργείου Βιομηχανίας, Ενέργειας και Τεχνολογίας Γ. Πολυκρέτης 
στις 5.2.87. 

Η απαλλοτρίωση κηρύσσεται βάσει των διατάξεων της παρ. 2, του 
άρθρου 2, του Ν.Δ. 797/1971, λόγω γης σημασίας που έχει το έργο 
για την οικονομική ανάπτυξη της χώρας, χωρίς να τηρηθούν οι λοιποί 
όροι ή προϋποθέσεις. 

Ορίζουμε προθεσμία σύνταξης του κτηματολογικού διαγράμματος 
και του κτηματολογικού πίνακα έξι (6) μηνών από τη δημοσίευση της 
απόφασης αυτής. 

Η απαλλοτρίωση κηρύσσεται υπέρ της Δημόσιας Επιχείρησης Ηλε¬ 
κτρισμού και με δαπάνη της. 

Η απόφαση αυτή να δημοσιευτεί στην Εφημερίδα της Κυβερνήσε- 
ως. 

Αθήνα, 27 Μαΐου 1987 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΒΙΟΜ/ΝΙΑΣ. ΕΝΕΡΓΕΙΑΣ & ΤΕΧΝΟΛΟΓΙΑΣ 

Δ. ΤΣΟΒΟΛΑΣ Α. ΠΕΠΟΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Β. 629/273/Κηρ. Πιερίας (2) 

Αναγκαστική απαλλοτρίωση έκτασης για την κατασκευή της Γραμμής 

Μεταφοράς 150 Κν «ΣΤΣΤΗΜΤΟΣ (ΛΑΡΙΣΑΣ II- ΣΦΗΚΙΑΣ) 

ΐ/Σ ΠΛΑΤΑΜΩΝΑ» και σύσταση δουλείας εναέριας διέλευσης της 

υπόψη Γραμμής Μεταφορείς. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τΐ£ διατάξεις του Ν. Δ/τος 797/71 «περί αναγκαστικών απαλλο¬ 
τριώσεων», σε συνδυασμό με τις διατάξεις του Β. Δ/τος 139/1971 
«περί της αρμοδιότητος των Νομαρχών προς κήρυξιν αναγκαστικών τι- 
νών απαλλοτριώσεων». 

2. Τις διατάξεις της παρ. 2 του άρθρου 4 του Νόμου 1468/1950 
«περί ιδρϋσεως Δημοσίας Επιχειρήσεως Ηλεκτρισμού», όπως έχει τρο¬ 
ποποιηθεί και συμπληρωθεί μεταγενέστερα, με τον Α.Ν. 1672/1951, 
που κυρώθηκε με το Νόμο 2113/1952. 

3. Τις διατάξεις του άρθρου 9 του Α.Ν. 1566/1950 «περί κυρώ- 
σεως της μετά του οίκου «ΕΒΑ500» συναφθείσης την 20ήν Ιουλίου 
1950 συμβάσεως κ.λπ.», όπως έχουν κυρωθεί, τροποποιηθεί και συ¬ 
μπληρωθεί με το Νόμο 1633/1951. 

4. Την απόφαση του Διοικητικού Συμβουλίου της Δημοσίας Επιχει- 
ρήσεως Ηλεκτρισμού με αριθ. (3) 5/7.1.87 (Συνεδρίασή του με αριθ. 
1/7.1.87), αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα: 

Α) για την εγκατάσταση τριών (3) χαλύβδινων πύργων μέσα στο 
Νομό Πιερίας της Γραμμής Μεταφοράς 150 XV «ΣΥΣΤΗΜΑΤΟΣ 
(ΛΑΡΙΣΑΣ II- ΣΦΗΚΙΑΣ) Τ/Σ ΠΛΑΤΑΜΩΝΑ», έκτασης συνολικού 
εμβαδού 409μ 2 με τα συστατικά και παραρτήματά της, η οποία αποτε- 
λείται από τρία (3) τετράγωνα τεμάχια εδάφους. 

Β) Για τη σύσταση δουλείας εναέριας διέλευσης των αγωγών μέσα 
στο Νομό Πιερίας της Γραμμής Μεταφοράς 150 XV «ΣΥΣΤΗΜΑΤΟΣ 
(ΛΑΡΙΣΑΣ II- ΣΦΗΚΙΑΣ) Υ/Σ ΠΛΑΤΑΜΩΝΑ», σε λωρίδα εδάφους 
συνολικού μήκους 605 μ.και συνολικού πλάτους 40μ., δηλαδή 20μ. δε¬ 
ξιά και 20μ. αριστερά από την προβολή στο έδαφος του άξονα της γραμ- 

μή«· 

Η παραπάνω λωρίδα εδάφους περιλαμβάνεται από τη Χ.Θ. 0+000 
έως τη Χ.Θ. 0+436, από τη Χ.Θ. 0+470 έως τη Χ.Θ. 0+523 και από 
τη Χ.Θ. 0+581 έως τη Χ.Θ. 0+697. 

Το περιεχόμενο της δουλείας στο τμήμα Γραμμής που περιλαμβά¬ 
νεται από τη Χ.Θ. 0+000 έως τη Χ.Θ. 0+436, από τη Χ.Θ. 0+470 
έως τη Χ.Θ. 0+523 και από τη Χ.Θ. 0+581 έως τη Χ.Θ. 0+697, συ- 
νίσταται στο δικαίωμα εισόδου του προσωπικού των συνεργείων και των 
τεχνικών μέσων της ΔΕΗ ή των οριζόμενων απ’ αυτήν προσώπων στις 
βαρυνόμενες, με δουλεία εκτάσεις, για την εκτέλεση κάθε εργασίας 
εγκατάστασης, λειτουργίας, επιθεώρησης, επισκευών, συντήρησης και 
αντικατάστασης των υπεράνω αυτών εναέριων αγωγών και των πύρ¬ 
γων τους. Στις βαρυνόμενες με δουλεία διέλευσης παραπάνω εκτάσεις 
επιτρέπεται η οικοδόμηση εφόσον πληρούνται και οι παρακάτω δύο (2) 
όροι: 

1) Η κατακόρυφη απόσταση των υψηλότερων σημείων των κτισμά- 
των από τους αγωγούς της Γραμμής, σε θερμοκρασία 50 “0, και άπνοια, 
πρέπει να είναι τουλάχιστον πέντε (5) μέτρα. Στο ύψος των κτισμάτων 
περιλαμβάνεται και κάθε είδους κατασκευή πάνω από αυτά (π.χ. δώ¬ 
ματα, κουβούκλια απόληξης κλιμακοστασίων, στηθαία, ιστοί, κεραίες 
δεκτών τηλεόρασης κ.λπ.). 

2) Τα κτίσματα ή οι εγκαταστάσεις πρέπει να μη δημιουργούν δυσμε¬ 
νείς συνθήκες για την ασφάλεια και λειτουργία της Γ ραμμής (αποθήκες 
εκρηκτικών και πετρελαιοειδών, εργοστάσια που αναδίδουν βλαβερούς 
καπνούς ή αέρια, συσσωρεύσεις ευφλέκτων υλών κ.λπ.). 

Οι εκτάσεις που απαλλοτριώνονται καθώς και εκείνες που βαρύνο- 
νται με τη δουλεία περιλαμβάνονται στις κτηματικές περιοχές της Κοι¬ 
νότητας Σκοτίνας του Νομού Πιερίας και εικονίζονται με κλίμακα 
1:2000 στο αριθ. 61070/Νοέμβριος 1986 φύλλο 1 κτηματολογικό 
διάγραμμα- πίνακα που συνέταξε η αρμόδια Υπηρεσία της ΔΕΗ και θε¬ 
ώρησε στις 29.1.87 ο Δ/ντήςτου Υπουργείου Βιομηχανίας, Ενέργειας 
και Τεχνολογίας Γ. Πολυκρέτης, 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: 1) Αναστάσιος Δημητρίου Γκριμπούρας 2) Διονύσιος Αθανα¬ 
σίου Γερομιχαλός κ.λπ. 

11 απαλλοτρίωση κηρύσσεται υπέρ της Δημόσιας Επιχείρησης Ηλε¬ 


κτρισμού και με δαπάνη της. 

Η απόφαση αυτή να δημοσιευτεί στην Εφημερίδα της Κυβερνήσε- 
ως. 

Αθήνα, 27 Μαΐου 1987 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΒΙΟΜ/ΝΙΑΣ. ΕΝΕΡΓΕΙΑΣ & ΤΕΧΝΟΛΟΓΙΑΣ 

Δ. ΤΣΟΒΟΛΑΣ Α. ΠΕΠΟΝΗΣ 

- ♦- 


Αριθ. Β. 631/271/Κηρ. Δράμας (3) 

Αναγκαστική απαλλοτρίωση εκτάσεων για τις ανάγκες κατασκευής του 

ΥΗΕ Τεμένους και συγκεκριμένα για την κατασκευή των έργων που 

προβλέπονται από τις συμβάσεις ΤΕΗ-1 και ΤΕΗ-2. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΒΙΟΜΗΧΑΝΙΑΣ, ΕΝΕΡΓΕΙΑΣ & ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του Ν. Δ/τος 797/1971 «περί αναγκαστικών 
απαλλοτριώσεων», σε συνδυαμό με τις διατάξεις του Β. Δ/τος 139/ 
1971 «περί της αρμοδιότητος των Νομαρχών προς κήρυξιν αναγκαστι¬ 
κών τινων απαλλοτριώσεων». 

2. Τις διατάξεις της παρ. 2 του άρθρου 4 του Νόμου 1468/1950 
«περί ιδρύσεως Δημοσίας Επιχειρήσεως Ηλεκτρισμού», όπως έχει τρο¬ 
ποποιηθεί και συμπληρωθεί μεταγενέστερα, με τον Α.Ν. 1672/1951, 
που κυρώθηκε με το Νόμο 2113/1952. 

3. Τις διατάξεις του άρθρου 9 του Α.Ν. 1566/1950 «περί κυρώ- 
σεως της μετά του οίκου «ΕΒΑ80Ο» συναφθείσης την 20ήν Ιουλίου 
1950 συμβάσεως κ.λπ.», όπως έχουν κυρωθεί, τροποποιηθεί και συ¬ 
μπληρωθεί με το Νόμο 1633/1951. 

4. Την απόφαση του Διοικητικού Συμβουλίου της Δημοσίας Επιχει- 
ρήσεως Ηλεκτρισμού με αριθ. (5) 2/7.1.87 (Συνεδρίασή του με αριθ. 
1/7.1,87). αποφασίζουμε: 


Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για τις ανάγκες κατασκευής των έργων που 
προβλέπονται από τις συμβάσεις ΤΕΗ-1 και ΤΕΗ-2 (ΥΗΕ Τεμένους 
Νέστου) και συγκεκριμένα για την εξασφάλιση των απαιτούμενων πε¬ 
ριοχών κατασκευής του κύριου ανάντη προφράγματος, της διώρυγας 
εκτροπής, του κύριου κατάντη προφράγματος, του σταθμού παραγω¬ 
γής. του εχειλιστή του φράγματος στη διώρυγα εκτροπής και των απαι- 
τούμενων περιοχών εργοταξιακών εγκαταστάσεων (Α), για την εξασφά¬ 
λιση των απαιτούμενων περιοχών δανειοθαλάμων αργίλου και 
αποθέσεων προϊόντων εκσκαφών (Β). καθώς και των απαιτούμενων πε¬ 
ριοχών δανειοθαλάμων αργίλου (Γ). 

Οι παραπάνω εκτάσεις συνολικού εμβαδού 357000 μ 2 κείνται στη 
διοικητική περιφέρεια της Κοινότητας Παρανεστίου (οικισμοί Τεμένους 
και Πολυσύκου) του Νομού Δράμας και εικονίζονται με τα στοιχεία Α, Β 
και Γ και με κλίμακα 1:5000 στο με αριθμό 93-06-6/φύλλο 
1/9.12.86 διάγραμμα οριζοντιογραφίας και στον επ’ αυτού κτηματο¬ 
λογικό πίνακα. Τα κτηματολογικά αυτά στοιχεία αυντάχθηκαν από την 
αρμόδια τεχνική Υπηρεσία της ΔΕΗ και θεωρήθηκαν στις 5.2.87 από 
το Διευθυντή του Υπουργείου Βιομηχανίας. Ενέργειας και Τεχνολογίας 
Γ. Πολυκρέτη. 

Η απαλλοτρίωση κηρύσσεται σύμφωνα με τις διατάξεις της παρ. 2 
του άρθρου 2 του Ν.Δ. 797/1971 επειδή χαρακτηρίζεται ως κατεπεί- 
γουσα λόγω της σημασίας που έχει το έργο για την οικονομική ανά¬ 
πτυξη της Χώρας, χωρίς να τηρηθούν οι λοιποί όροι ή προϋποθέσεις. 

Ορίζουμε προθεσμία σύνταξης του κτηματολογικού διαγράμματος 
και του αντίστοιχου κτηματολογικού πίνακα έξι (6) μηνών από τη δη¬ 
μοσίευση της απόφασης αυτής. 

Η απαλλοτρίωση κηρύσσεται υπέρ της Δημοσίας Επιχειρήσεως Ηλε¬ 
κτρισμού και με δαπάνη της. 

Η απόφαση αυτή να δημοσιευθεί στην Εφημερίδα της Κυβερνήσε- 
ως. 


Αθήνα, 27 Μαΐου 1987 


ΟΙΚΟΝΟΜΙΚΟΝ 

ΔΗΜ. ΤΣΟΒΟΛΑΣ 


ΟΙ ΥΠΟΥΡΓΟΙ 

ΒΙΟΜ/ΝΙΑΣ, ΕΝΕΡΓΕΙΑΣ & ΤΕΧΝ/ΓΙΑΣ 

ΑΝΑΣΤ. ΠΕΠΟΝΗΣ 

Αριθμός Απόφ ασης: 5/1987 (4) 

Απαλλοτρίωση ιδιοκτησίας Δρίστα για κατασκευή γεώτρησης. 

ΔΗΜΟΤΙΚΗ ΕΠΙΧΕΙΡΗΣΗ 
ΥΔΡΕΥΣΗΣ - ΑΠΟΧΕΤΕΥΣΗΣ ΘΗΒΑΣ 
Το Διοικητικό Συμβούλιο αφού έλαβε υπόψη: 

1. Τις διατάξεις του Ν. 797/71 «περί αναγκαστικών απαλλοτριώσε¬ 
ων». 

2. Τις διατάξεις των άρθ. 243, 244 και 245 του Π. Δ/τος 76/85. 

3. Τη διάταξη του άρθρου 24 του Ν. 1069/80 «περί κινήτρων για 
την ίδρυση Επιχειρήσεως'Υδρευσης και Αποχέτευσης». 

4. Την με αρ. 2451/14.4.86 Γεωλογική'Εκθεση του γεωλόγου Ν. 
Ιακωβάτου, για την καταλληλότητα της θέσης της διάνοιξης γεώτρη- 
σης. 

5. Το γεγονός ότι, παρά τις επανειλημμένες προσπάθειες που έγιναν 
για την αγορά του ακινήτου με οικειοθελή προσφορά της ιδιοκτήτριας, 
αυτό δεν κατέστη δυνατόν, και 

6. Το ότι το συγκεκριμένο ακίνητο στο οποίο έχει γίνει ήδη δοκιμα¬ 
στική γεώτρηση, σύμφωνα με το άρθρο 245 του Π. Δ/τος 76/85. είναι 
απαραίτητο για την κάλυψη των αναγκών ύδρευσης της Θήβας, απο¬ 
φασίζει: 

1. Την κήρυξη αναγκαστικής απαλλοτρίωσης για λόγους δημόσιας 
ωφέλειας και συγκεκριμένα, για την άντληση του νερού για τις ανάγκες 
ύδρευσης της Θήβας, αγροτικής έκτασης 222.70 τ.μ. στη θέση Χαραϊ- 
ντίνη, της κτηματικής περιφέρειας του Δ. Θήβας, όπως αυτό φαίνεται 
στο τοπογραφικό διάγραμμα που υποβλήθηκε από την επιτροπή εκτί- 
μησης. 

2. Αποδέχεται την εκτίμηση της επιτροπής για το ακίνητο, η οποία 
αναφέρει ότι η αξία του ανέρχεται στις 400 δραχμές/τ.μ. 

Η απαλλοτρίωση κηρύσσεται υπέρ και με δαπάνες της ΔΕΥΑΘ. 
Στην έκταση που απαλλοτριώνεται προβάλλει δικαιώματα κυριότη¬ 
τας η’Αννα Δρίτσα. 

Η απόφαση αυτή να δημοσιευθεί στην Εφημερίδα της Κυβερνήσε- 
ως. 

Ο Πρόεδρος του Δ.Σ. 

ΚΩΝ/ΝΟΣ ΚΟΥΡΚΟΥΤΗΣ 
Τα Μέλη 

ΑΘΑΝΑΣΙΟΣ ΑΡΚΟΥΔΗΣ, ΚΥΡΙΑΚΟΣ ΚΥΡΙΑΚΑΚΗΣ 
ΒΛΑΣΗΣ ΠΑΠΑΔΟΠΟΥΛΟΣ, ΓΙΑΝΝΗΣ ΑΝΕΣΤΟΠΟΥΛΟΣ 
ΤΑΣΟΣ ΡΙΖΟΠΟΥΛΟΣ 

- ♦- 

Αριθ. 614 (5) 

Δημοσίευση περίληψης της υπ’ αριθμ. 30/1987 απόφασης του Δ.Σ. 
της Δ.Ε.Υ.Α.Κ. για αναγκαστική απαλλοτρίωση τμήματος οικοπέ¬ 
δου στο Ο.Τ. 221 Καστοριάς. 

ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ 
ΚΑΙ ΑΠΟΧΕΤΕΥΣΗΣ ΚΑΣΤΟΡΙΑΣ 
Με αριθμό 30/1987 απόφαση, το Διοικητικό Συμβούλιο της Δημο¬ 
τικής Επιχείρησης Ύδρευσης και Αποχέτευσης Καστοριάς (Δ.Ε.Υ¬ 
.Α.Κ.). κηρύσσει την αναγκαστική απαλλοτρίωση τμήματος οικοπέδου 
εκτάσεως 200,1 μ 2 , που βρίσκεται στο Ο.Τ. 221, όπως αυτή απεικονί¬ 
ζεται στο συνημμένο τοπογραφικό διάγραμμα μαζί με τον κτηματολο- 
γικό πίνακα, που συντάχθηκαν και υπογράφηκαν από την Τεχνική Υπη¬ 
ρεσία της Δ.Ε.Υ.Α.Κ., για αποκλειστικό σκοπό την κατασκευή και τη 
νόμιμη εγκατάσταση, σ’ αυτή, του κεντρικού αντλιοστασίου λυμάτων 
πόλης Καστοριά, του οποίου η χρησιμότητα είναι αναγκαία και η πλέον 
ενδεδειγμένη για την εν γένει σωστή λειτουργία του όλου δικτύου (προ¬ 
ώθηση των λυμάτων προς τις εγκαταστάσεις βιολογικού καθαρισμού 
κ.λπ.). 

Η απαλλοτριωτέα έκταση κείται. ολόκληρη στον αυλείο χώρο του 
Στρατιωτικού Πρατηρίου, Ο.Τ. 221, στο Δήμο Καστοριάς και συνο¬ 
ρεύει: 

α) Προς το βορρά με το υπόλοιπο οικόπεδο, τον Ο.Τ. 221. 
β) Προς το νότο με την οδό Γράμμου. 

γ) Προς την ανατολή με τη διασταύρωση των οδών Γράμμου και 
Αθηνάς και Λαζάρου Ρίζου και 

δ) Προς τη δύση με το υπόλοιπο οικόπεδο, τον Ο.Τ. 221. 
Εικαζόμενοι δικαιούχοι της ανωτέρω απαλλοτριωμένης έκτασης εί¬ 
ναι οι: 

α) Δήμος Καστοριάς 

β) Τ.Ε.Θ.Α. (Ταμείο Εθνικής Αμύνης - ΣΤΓ 1020) και 


γ) Κεντρικόν Ισραηλιτικόν Συμβούλων Συντονισμού και Γνωματεύ¬ 
σεων (Κ.Ι.Σ.). 

Η απόφαση αυτή να δημοσιευθεί στην Εφημερίδα της Κυβερνήσε- 
ως. 

Καστοριά, 3 Ιουνίου 1987 

Ο Πρόεδρος της Δ.Ε.Υ.Α.Κ. 

ΑΝΔΡΕΑΣ ΟΙΚΟΝΟΜΙΔΗΣ 

-♦- 

ΑΝΑΚΟΙΝΩΣΕΙΣ 

Αριθ. Β2 836/φ. 52 (6) 

Παρακατάθεση αποζημίωσης για απαλλοτρίωση ακινήτων για την κα¬ 
τασκευή της Ε.Ο. Θεσ/νίκης - Σερρών (τμήμα Δερβένι - Ξυλού- 
πολη - Διασταύρωση Ριζιανά). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1)Ταάρθρα7 και 8 του Ν.Δ. 797/1971 «περί αναγκαστικών απαλ¬ 
λοτριώσεων» και 2) την υπ' αριθ. ΕΔ2α/01/159/Φ.2.2.1/17.Ι2.86 
απόφαση του Υπουργού Περ/ντος. Χωρ. και Δ.Κ. «περί μεταβιβάσεως 
αρμοδιοτήτων στο Γεν. Γραμματέα και ΙΙροϊστ/νους Δ/νσεων (Εγκ. 
153) ΦΕΚ 884/Β/86. γνωστοποιούμε: 

Σε όσους έχουν ή διεκδικούν δικαιώματα κυριότητας σε ακίνητα που 
απαλλοτριώθηκαν αναγκαστικά με την αριθμ. Δ. 1381 /304/17.4.84 
κοινή απόφαση των Υπουργών Οικονομικών και Δημ. Έργων (ΦΕΚ 
324/21.5.84) για την κατασκευή της Ε.Ο. Θεσ/νίκης - Σερρών 
(τμήμα Δερβένι - Ξυλούπολη - Διασταύρωση Ριζιανά). 

β) Τους ενυπόθηκους δανειστές και τους τρίτους διεκδικητές των ακι¬ 
νήτων αυτών, ότι η αποζημίωση της εδαφικής επιφάνειας και των επι¬ 
κειμένων της, όπως περιγράφονται στο σχετικό κτηματολογικό πίνακα, 
που καθορίστηκε με την 590/86 απόφαση Μον. Πρωτ. Θεσ/νίκης έχει 
παρακατατεθεί στο γραφείο Παρ/κών Λαγκαδά. 

Σχετικά έχει εκδοθεί το αριθ. 3678/2.4.87 γραμμάτιο σύστασης 
παρακαταθήκης ποσού δρχ. 943.000. 

Η αποζημίωση θα αποδοθεί στα πρόσωπα που θα αναγνωρισθούν δι- 
καούχοι με τη νόμιμη διαδικασία. 

Η ανακοίνωση αυτή να δημοσιευθεί στην Εφημερίδα της Κυβερνήσε- 
ως. 

Αθήνα, 27 Μαΐου 1987 
Με εντολή Υπουργού 
Ο Διευθυντής κ.α.α. 

Π.ΑΘΑΝΑΣΑΚΟΠΟΥΛΟΥ 


Ειδοποίηση γενόμενης παρακατάθεσης αποζημιώσεως λόγω αναγκα¬ 
στικής απαλλοτριώσεως ακινήτου, που βρίσκεται στην πόλη της Κο¬ 
ζάνης. 

Με την 1/1985 Πράξη Τακτοποίησης και Αναλογισμού του 
Τ.Π.Π.Ε. Ν. Κοζάνης στα Ο.Τ. 79- 88- 98- 99, του Σχεδίου Πόλεως 
Κοζάνης, που κυρώθηκε με την Τ.Π. 317/21.3.1985 απόφαση του 
Νομάρχη Κοζάνης, υποχρεώθηκε η κοινή ιδιοκτησία των: 1) Παρα- 
σκευά Μουτσιούνα του Δημητρίου και 2) Σοφίας συζ. Παρασκευά Μου- 
τσιούνα. το γένος Θεοχαροπούλου, κατοίκων Κοζάνης, που φέρει στην 
πράξη τον αριθμό I στην καταβολή αποζημιώσεως λόγω αναλογισμού 
στη διασταύρωση δρόμου για το τμήμα οικοπέδου με στοιχεία 22- 16- 
24- 23- 22 εκτάσεως 10,50 τ.μ. της ιδιοκτησίας που φέρει αριθμό 2 
στην αυτή πράξη, φερόμενοι ιδιοκτήτες της οποίας είναι: 1) Κατά το 1 /2 
αδιαίρετα από κοινού οι Κληρονόμοι Κων/νου Σιαλβέρα: α) Ελευθερία 
χήρα Κων/νου Σιαλβέρα, β) Ζήσης Κιον/νου Σιαλβέρας και γ) Αικατε¬ 
ρίνη σύζ. Μιχαήλ Ευρενιάδη, το γένος Κων/νου Σιαλβέρα και 2) Κατά 
το υπόλοιπο 1/2 αδιαίρετα ο Μάρκος Γκάλφας ή η Κατίνα σύζυγος 
Μάρκου Γ κάλφα. 

Κατόπιν αιτήσεως των Παρασκευά και Σοφίας Μουτσιούνα, εκδό- 
θηκε η με αριθμό 51/1987 απόφαση του Μονομελούς Πρωτοδικείου 
Κοζάνης, με την οποία καθορίστηκε η προσωρινή τιμή μονάδος αποζη¬ 
μιώσεων των απαλλοτριωθέντων οικοπέδων στο ποσό των 22.000 
δρχ. κατά τ.μ. 

Οι παραπάνω Παρασκευάς Μουτσιούνας και Σοφία Μουτσιούνα ειδο¬ 
ποιούν ότι για λογαριασμό τους παρακατέθεσαν στο Γ ραφείο Κοζάνης 
του Ταμείου Παρακαταθηκών και Δανείων, που εδρεύει στην Αθήνα, το 
ποσό των 231.000 δρχ. (10,50 τ.μ. Χ22.000 δρχ. το τ.μ.= 

231.000) και εκδόθηκε για το σκοπό αυτό το με αριθμό 24395/ 
29.5.1987 γραμμάτιο συστάσεως παρακαταθήκης του Γραφείου Κο¬ 
ζάνης του Ταμείου αυτού υπέρ των ανωτέρω φερομένων ως ιδιοκτητών 
ή υπέρ παντός άλλου, που θα αναγνωρισθεί με τελεσίδικη δικαστική 
απόφαση δικαιούχος της αποζημιώσεως αυτής. 

Το παραπάνω γραμμάτιο κατατέθηκε στη Συμβολαιογράφο Κοζά¬ 
νης Βασιλική Τσιτσέλη και συντάχτηκε η με αριθμό 440/29.5.1987, 
πράξη αυτής. 

Με την παρούσα ειδοποιούνται οι ανωτέρω φερόμενοι ως ιδιοκτήτες 
και δικαιούχοι της αποζημιώσεως, ως και κάθε άλλος που θα ήθελε 
αναγνωρισθεί δικαιούχος προς γνώση και για τις νόμιμες συνέπειες, 
των καταθετών επιφυλαααομένων κάθε νόμιμου δικαιώματος των. 

Κοζάνη, 1 Ιουνίου 1987 
Η Πληρεξούσια Δικηγόρος 
ΖΩΗ Δ. ΤΑΓΑΡΑ 

(Αρίθ. διπλ. Δ Δημόσιου Ταμείου Αθηνών 8783588/87 της 5.6.87). 

-ψ- 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. Οικ. 9849/532 

Παράταση αναστολής οικοδομικών αδειών σε τμήμα του Ο.Τ. 749 του 
ρυμοτομικού σχεδίου Ν. Λιοσίων. 

Ο ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του Ν. Δ/τος της 17ης Ιουνίου 1923 «περί σχεδίων 
πόλεων» όπως μεταγενέστερα τροποποιήθηκαν και συμπληρώθηκαν 


και ειδικότερα το άρθρο 8 αυτού. 

2. Τις διατάξεις του Α.Ν. 314/68 (ΦΕΚ. 47/Α) όπως μεταγενέ¬ 
στερα τροποποιήθηκαν και συμπληρώθηκαν με το υπ’ αρ. 1018/71 
Δ/γμα (ΦΕΚ. 220/Α) και με την παρ. 3 του άρθρου 34 του Ν. 
1577/86 (ΦΕΚ. 210/Α). 

3. Τις διατάξεις του υπ’ αρ. 183/86 Π. Δ/τος (ΦΕΚ. 70/Α) με το 

οποίο μεταβιβάστηκε η αρμοδιότητα έγκρισης τροποποιήσεων σχεδίων 
πόλεων και καθορισμός και περιορισμός δόμησης στους Νομάρχες και 
ειδικότερα το άρθρο 1. 

4. Την υπ" αρ. 16766/655/86 απόφαση Νομάρχη Δυτ. Αττικής 
(ΦΕΚ. 850/Δ/18.9.86) με την οποία ανεστάλη επί εξάμηνο η χορή¬ 
γηση οικοδομικών αδειών σε τμήμα του Ο.Τ. 749 του ρυμοτομικού 
σχεδίου Νέων Λιοσίων. 

5. Την απόφαση 63/18.3.87 του Δημοτικού Συμβουλίου Ν. Λιοσί- 
ων. 

6. Την υπ' αριθ. 20/87 (θέμα 1 εκτός Η.Δ.) γνωμοδότηση του Συμ¬ 
βουλίου Χ.Ο.Π. του Νομού, αποφασίζουμε: 

Την εξάμηνη παράταση αναστολής της χορήγησης οικοδομικών 
αδειών σε τμήμα του Ο.Τ. 749 του ρυμοτομικού σχεδίου Ν. Λιοσίων, 
όπως φαίνεται στο σχετικό πρωτότυπο σχεδιάγραμμα σε κλίμακα 
1:500 που έχει θεωρηθεί από τη Δ/ντρια της Δ.Π.Δ.Α. που το συνο¬ 
πτικό του αντίτυπο δημοσιεύεται με την απόφαση αυτή. 

Αιγάλεω, 21 Μαΐου 1987 
Ο Νομαρχών Δ/ντής 
ΔΗΜ. ΜΑΝΙΑΤΑΚΟΣ 

Αριθ. 8164/425 

Τροποποίηση του ρυμοτομικού σχεδίου Ν. Λιοσίων σε τμήματα των 
Ο.Τ. 533, 534, 539 και 540. 

Ο ΝΟΜΑΡΧΗΣ ΔΪΤ. ΑΤΤΙΚΗΣ 
Έχοντας υπόψη: 

1. α) Τις διατάξεις του Ν. Δ/τος της 17ης Ιουλίου 1923 «περί σχε¬ 
δίων πόλης» όπως μεταγενέστερα τροποποιήθηκαν και συμπληρώθη¬ 
καν και ειδικότερα το άρθρο 29 αυτού. 

Ι^Τ,δ-άξεις της παρ. 2 του άρθρου 4 του Ν. 622/77 (ΦΕΚ 

2. Τις διατάξεις του Ν. 1577/85 (ΦΕΚ 210/Α). 

3. Ιις διατάξεις του Α.Ν. 314/68 (ΦΕΚ 47/Α) όπως μεταγενέ¬ 
στερα τροποποιήθηκαν και συμπληρώθηκαν με το υπ’ αρ. 1018/7*1 Ν. 
Δ/γμα (ΦΕΚ 220Α/) και με την παρ. 3 του άρθρου 34 του Ν 
1577/85 (ΦΕΚ 210/Α). 

4. Ιο 183/9.5.86 II. Δ/γμα (ΦΕΚ 70Α) με το οποίο μεταβιβά¬ 
στηκε η αρμοδιότητα έγκρισης τροποποιήσεων σχεδίων πόλεων και κα¬ 
θορισμός όρων και περιορισμών δόμησης στους Νομάρχες. 

5. Την υπ αρ. 13/87 (θέμα Ιο εκτός Η.Δ.) γνωμοδότηση του Συμ- 
ρουλίου Χ.Ο.Π. του Νομού, αποφασίζουμε: 

Άρθρο 1. 

Εγκρίνουμε την τροποποίηση του ρυμοτομικού σχεδίου Ν. Λιοσίων 
σε τμήματα των Ο.Τ. 533, 534, 539 και 540 με το χαρακτηρισμό τού 
με στοιχεία (Α, Β, Γ, Δ, Ε, Ζ, Η, Θ, I, Α) χώρου ως χώρου για την ανέ¬ 
γερση του διδακτηρίου του 3ου Λυκείου Ν. Λιοσίων, όπως φαίνεται στο 
σχετικό πρωτότυπο σχεδιάγραμμα σε κλίμακα 1:500 που έχει θεωρη¬ 
θεί από τη Δ/ντρια Πολεοδομίας Δυτ. Αττικής και που το συνοπτικό του 
αντίτυπο δημοσιεύεται με αυτή την απόφαση. 

Άρθρο 2. 

Η ισχύς της απόφασης αυτής αρχίζει από την δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήαε- 

Αιγάλεω, 30 Απριλίου 1987 
Ο Νομαρχών Δ/ντής 
ΔΗΜ. ΜΑΝΙΑΤΑΚΟΣ 

Αριθ. Τ.Π. 2511 (11) 

Χαρακτηρισμός χώρου για την ανέγερση Παιδικού Σταθμού στο Ν. 

Σερρών. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1) Τις διατάξεις του Ν. 3200/55 «περί διοικητικής αποκεντρώαε- 
ως». 

2) Τα άρθρα 1, 2. 3. 4 και 9 του από 17.7.1923 Π. Δ/τος «περί 
σχεδίων πόλεων κ.λπ.». 

3) Τις διατάξεις του Ν. 1337/83 «περί επεκτάσεως των Πολεοδομι- 
κών σχεδίων, οικιστική ανάπτυξη και σχετικές ρυθμίσεις». 

4) Το αρ. 1 του Ν.Δ. 443/83 «περί αρμοδιότητος Νομαρχών». 

5) Την 8/1986 απόφαση του Κοινοτικού Συμβουλίου της Κοινότη¬ 
τας Λευκώνα περί χαρακτηρισμού οικοπέδου στο Ο.Τ. 32 για την ανέ¬ 
γερση Παιδικού Σταθμού. 


6) Την 26/87 ομόφωνη απόφαση του ΣΧΟΠ. αποφασίζουμε: 

Εγκρίνουμε το χαρακτηρισμό του χώρου στο Ο.Τ. 32 του εγκεκριμέ¬ 
νου ρυμοτομικού σχεδίου της Κοινότητας Λευκώνα για την ανέγερση 
Παιδικού Σταθμού στη θέση που φαίνεται στο συνημμένο τοπογραφικό 
διάγραμμα με τους κάτωθι όρους δόμησης: 

Μέγιστη επιτρεπόμενη κάλυψη 60%. 

Μέγιστος συντελεστής δόμησης 0.8. 

Αριθμός ορόφων 2. 

Μέγιστο ύψος 8.50 μ. 

Η παρούσα να δημοσιευθεί στην Εφημερίδα της Κυβερνήσεως. 

Σέρρες. 18 Μαΐου 1987 
Ο Νομάρχης 
ΠΑΝ. ΜΑΤΡΙΔΗΣ 

ΑΝΑΚΟΙΝΩΣΕΙΣ 

Αριθ. Α1γ/0/10797 (12) 

Παρακατάθεση αποζημίωσης ακινήτων που έχουν ρυμοτομηθεί με το 
εγκριμένο ρυμοτομικό σχέδιο του Δήμου Αιγάλεω για τη διεύρυνση 
της Ιεράς οδού από τον Κηφισό μέχρι Αβέρωφ - Μυστρά, σύμφωνα 
με τις ενδείξεις της πράξης αναλογισμού 161/72. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 
Έχοντας υπόψη: 

1) Τις διατάξεις του ν.δ. 17.7.1923 «περί σχεδίων πόλεων, κωμών 
και συνοικισμών του Κράτους και οικοδομής αυτών» (ΦΕΚ 228/ 
16.8.1923 τ. Α). 

2) Τις διατάξεις του ν.δ. 797/71 «Περί αναγκαστικών απαλλοτριώ¬ 
σεων» (ΦΕΚ 1/1.1.1971 τ. Α). 

3) Την εξουσιοδοτική απόφαση του Υπουργού ΠΕΧΩΔΕ ΕΔ2α/01/ 
159/Φ.2.2.1/16.12.1986 ΦΕΚ 884/17.12.1986 τ. Β. 

4) Τον πίνακα παρακατάθεσης της αποζημίωσης που καθορίσθηκε 
με την απόφαση 1076/30.11.76 του Μονομελούς Πρωτοδικείου Αθη¬ 
νών για ακίνητα που ρυμοτομήθηκαν με το εγκριμένο ρυμοτομικό σχέ¬ 
διο του Δήμου Αιγάλεω για τη διεύρυνση της Ιεράς οδού από τον Κη¬ 
φισό μέχρι Αβέρωφ - Μυστρά, σύμφωνα με τις ενδείξεις της πράξης 
αναλογισμού 161/72, ειδοποιούμε τα πρόσωπα που έχουν ή αξιώνουν 
εμπράγματα δικαιώματα στα παραπάνω ακίνητα που έχουν ρυμοτομη¬ 
θεί όπως σημειώνονται στα στοιχεία προδικασίας του άρθρου 5 του ν. 
653/77, ότι η αποζημίωση για τα ακίνητα αυτά έχει κατατεθεί στο Τα¬ 
μείο Παρακαταθηκών και Δανείων ύστερα από το συμψηφισμό δικαιω¬ 
μάτων και υποχρεώσεων που προβλέπει το άρθρο 6 του ν. 5269/31 
και με την έκδοση του γραμματίου παρακαταθήκης 858758/25.5.87 
για συνολικό ποσό 390.000 δρχ. και υπέρ της Μαρίας Βρεγούση. 

II αποζημίωση θα αποδοθεί στα πρόσωπα που θα αναγνωρισθούν δι¬ 
καιούχοι με τη νόμιμη διαδικασία. 

Αθήνα, 4 Ιουνίου 1987 
Με εντολή Υπουργού 
Ο Τμηματάρχης Δίγ 
ΜΑΝΩΛΗΣ ΔΑΣΚΑΛΑΚΗΣ 

-♦- 

Αριθ. 8310 (13) 

Παρακατάθεση αποζημίωσης, για ρυμοτομούμενο κτίσμα συνολικού 
όγκου 132,07μ’3 που βρίσκεται επί της οδού Εμ. Παπά 76 και είναι 
ιδιοκτησία του Απόστολου Χωματίδη, στο Δήμο Σερρών. 

Ο ΔΗΜΑΡΧΟΣ ΣΕΡΡΩΝ 

Ανακοινώνει ότι ο Ζίχναλης Θεόδωρος κατέθεσε για λογαριασμό του 
Δήμου στο Ταμείο Παρακαταθηκών και Δανείων με το αριθμ. 17770/ 
12.1.87 γραμμάτιο συστάσεως παρακαταθήκης το ποσόν των 


528.280 δρχ. υπέρ του εικαζόμενου δικαιούχου Αποστόλου Χωματίδη 
για ρυμοτομούμενο κτίσμα 132,07 μ 3 ιδιοκτησίας του, βάσει της 
3/19.2.1979 πράξης τακτοποιήσεως και αναλογισμού αποζημιώσεως 
του Τ.Π.Π.Ε. Σερρών και των 128/87 Α.Δ.Σ. ΕΣ/7423/19.3.87 
ΑΝΣ. 

Ο καθορισμός τιμής μονάδος στο ποσό των 4.000 δρχ/μ 2 έγινε με 
την 87/86 απόφαση του Μονομελούς Πρωτοδικείου Σερρών (ήτοι 
4,000χ132,07 μ 3 =528,280) δρχ. Στηγ συνέχεια κατέβαλε ο Δήμος 
μας το ποσό των 528.280 δρχ. στον Ζίχναλη Θεόδωρο (514/87) χρη¬ 
ματικό ένταλμα. 

Σέρρες, 28 Μαΐου 1987 
Ο Δήμαρχος 
ΑΝΔΡΕΑΣ ΑΝΔΡΕΟΥ 


Ειδοποίηση παρακατάθεσης αποζημίωσης λόγω αναγκαστικής προ¬ 
σκύρωσης στο Δομοκό. 

Οι Ελένη χα Αλεξ. Φράγκου, Ευφημία Αλεξ. Φράγκου και Μαρίνα 
Αλεξ. Φράγκου, κάτοικοι Δομοκού, κατέθεσαν στο Ταμείο Παρακατα¬ 
θηκών και Δανείων (Γραφείο Δομοκού) εβδομήντα χιλιάδες(70.000) 
δραχμές ως αποζημίωση καθορισθείσα προσωρινώς με την υπ’ αριθμ. 
44/1987 απόφαση του Μονομελούς Πρωτοδικείου Λαμίας για την ι 
προσκύρωση της οικοπεδικής έκτασης, με την περιτοίχησή της και τα 
ερειπωμένα βοηθητικά κτίσματά της) εμβαδού 20μ 2 που εμφαίνετα'ι 
υπό τα στοιχεία 1- 2- 3- 4- 5- 1 στην υπ’ αριθμ. 35/1985 Πράξη ανα¬ 
λογισμού του Τμήματος Πολεοδομίας Φθιώτιδας που εγκρίθηκε με την 
υπ’ αριθμ. ΤΠ 11545/1986 απόφαση του Νομάρχη Φθιώτιδας και 
συμπληρώθηκε με την υπ’ αριθμ. 4/1987 όμοια Πράξη και στα συνο- 
δεύοντα αυτή τοπογραφικό διάγραμμα και κτηματολογικό πίνακα. Με 
την Πράξη αυτή συντελείται αναγκαστική προσκύρωση (απαλλοτρίωση) 
κατ’ εφαρμογή του Σχεδίου Πόλης Δομοκού του εγκριθέντος με την υπ’ 
αριθμ. ΤΥ 12583/21.10.1981 απόφαση του Νομάρχη Φθιώτιδας 
που δημοσιεύθηκε στην υπ’ αριθμ. 28Δ/29.11.1971 ΦΕΚ, η δε κατα- 
τεθείσα αποζημίωση είναι αποδοτέα στους αναγνωρισθησόμενους με δι¬ 
καστική απόφαση δικαιούχους. Για την κατάθεση εκδόθηκε το υπ’ 
αριθμ. 1796/18.5.1987 Γραμμάτιο σύστασης παρακαταθήκης το 
οποίο κατατέθηκε στη Συμβολαιογράφο Δομοκού Δήμητρα Δοξαρά- 
Τσόγκα και συντάχθηκε σχετικώς η υπ’ αριθμ. 11259/19.5.1987 
Πράξη της. Παράλληλα κατατέθηκε και ο αναλογών φόρος μεταβίβα¬ 
σης με το υπ’ αριθμ. 7136445/[8.5.1987 τριπλότυπο του Δημ. Τα¬ 
μείου Δομοκού. 

Λαμία, 21 Μαΐου 1987 
Ο Πληρ. Δικηγόρος 
ΗΛΙΑΣ Γ. ΚΡΑΝΙΩΤΗΣ 

(Αριθ. διπλ. Ταμείου Δικ. Εισ. Αθ. 8697672/4Α87) 

